Et slagsmål mellem flere personer, der i dag udbrød på Øster Alle i Vejgaard-området i nærheden af Aalborg endte med, at en 27-årig mand afgik ved døden. Manden blev ramt af flere knivstik, og transporteret til sygehuset i Aalborg, hvor han klokken lidt i syv blev erklæret for død. Politiet fik 5. august klokken 18.03 melding om, at der var udbrudt et kniv- og kølle-slagsmål mellem flere personer. Politiet sendte straks store mandskabs-styrker til området, og der er på nuværende tidspunkt etableret afspærringer i området, således at politiet kan arbejde i det berørte område. - Vi er gået i gang med et massivt efterforsknings-arbejde – både for at finde de formodede gerningsmænd og klarlægge hændelsesforløbet,” siger politiinspektør ved Nordjyllands Politi, Ole Kristensen, i en pressemeddelelse. Har man oplysninger i sagen, skal man kontakte politiet på 1-1-4.
Politiet er i fuld gang med efterforskningen, efter en 27-årig mand blev ramt af flere knivstik og afgik ved døden ved 19-tiden.